റബര് തൊഴില്ശാലയില് ബോയ്ലര് പൊട്ടിത്തെറിച്ച് ബിഹാര് സ്വദേശി മരിച്ചു അഞ്ച് പേര്ക്ക് പരിക്ക് തക്കല: ദേശീയപാതയില് പുലിയൂര്ക്കുറിച്ചിക്ക് സമീപം സ്വകാര്യ റബര് പാല് ശുചീകരണകേന്ദ്രത്തില് ബോയ്ലര് പൊട്ടിത്തെറിച്ച് ബിഹാര് സ്വദേശിയായ ബാലിമക്കറ്റോ 29 മരിച്ചു. തിങ്കളാഴ്ച പുലര്ച്ച ഒന്നരയോടെ പണിക്കിടെ ബോയ്ലര് പൊട്ടിത്തെറിക്കുകയായിരുന്നു. ബോയ്ലറിെന്റ അരികില് നിന്നിരുന്ന ബാലി മക്കറ്റോ പൊട്ടിത്തെറിയുടെ ആഘാതത്തില് ദൂരെ തെറിച്ച് വീണ് തല്ക്ഷണം മരിച്ചു. സഹപ്രവര്ത്തകരായ മരിയജോണ് 36, കൃഷ്ണന് 61, അന്തര് മാത്തൂര് 26, പ്രദീപ് ജോണി 24, ചോട്ടാ ലാല്25 എന്നിവര്ക്ക് പരിക്ക് പറ്റി. ഇവരെ ആശാരിപള്ളം സര്ക്കാര് മെഡിക്കല് കോളജ് ആശുപത്രിയില് പ്രവേശിപ്പിച്ചു. പൊട്ടിത്തെറിയുടെ കാരണം വ്യക്തമല്ല. സംഭവത്തെക്കുറിച്ച് തക്കല പൊലീസ് കേസെടുത്ത് അന്വേഷിച്ച് വരുന്നു.